Lūgums sniegt prejudiciālu nolēmumu, ko 2024. gada 1. februārī iesniedza Sąd Okręgowy w Warszawie (Polija) – Miejskie Przedsiębiorstwo Wodociągów i Kanalizacji w m.st. Warszawie S.A./Veolia Water Technologies sp. z o.o., Krüger A/S, OTV France, Haarslev Industries GmbH, Warbud S.A.
(Lieta C-82/24, Veolia Water Technologies u.c.)
Tiesvedības valoda – poļu
Iesniedzējtiesa
Sąd Okręgowy w Warszawie
Pamatlietas puses
Prasītāja: Miejskie Przedsiębiorstwo Wodociągów i Kanalizacji w m.st. Warszawie S.A.
Atbildētājas: Veolia Water Technologies sp. z o.o., Krüger A/S, OTV France, Haarslev Industries GmbH, Warbud S.A.
Prejudiciālais jautājums
Vai Eiropas Parlamenta un Padomes Direktīvas 2004/18/EK (2004. gada 31. marts) par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu slēgšanas tiesību piešķiršanas procedūru 1 2. pantā (pašlaik Eiropas Parlamenta un Padomes Direktīvas 2014/24/ES (2014. gada 26. februāris) par publisko iepirkumu un ar ko atceļ Direktīvu 2004/18/EK 2 18. panta 1. punktā) paredzētie pārredzamības, vienlīdzīgas attieksmes un godīgas konkurences principi ir jāinterpretē tādējādi, ka tie nepieļauj tādu valsts tiesību normu interpretāciju, ar ko būtu atļauts noteikt ar konsorciju, ko veido dažādu Savienības dalībvalstu subjekti, noslēgta publiskā iepirkuma līguma saturu tādējādi, ka tajā ir noteikts pienākums, kas var netieši ietekmēt cenas noteikšanu šī izpildītāja iesniegtajā piedāvājumā un kas nav skaidri paredzēts ne līguma formulējumā, ne iepirkuma dokumentos, bet kas izriet no valsts tiesību normas, kura nav tieši piemērojama šim līgumam, bet ir piemērojama pēc analoģijas?
____________
1     OV 2004, L 134, 114. lpp.
1     OV 2014, L 94, 65. lpp.